rejauldu/bengali-wikipedia huggingface dataset:
জেনারেল অ্যান এলিজাবেথ ডানউডি (), ইউএসএ (জন্ম: ১৯৫৩), মার্কিন যুক্তরাষ্ট্র সেনাবাহিনীর একজন সাবেক জেনারেল; তিনি ইউএস আর্মি ম্যাটেরিয়াল কমান্ডের অধিনায়ক ছিলেন। পূর্বে ১৭ জুন, ২০০৮ থেকে ১৩ নভেম্বর, ২০০৮ পর্যন্ত তিনি ইউ.এস. আর্মি ম্যাটেরিয়াল কমান্ডের ডেপুটি কমান্ডিং জেনারেল হিসেবে কার্যরত ছিলেন। ২৩ জুন, ২০০৮-এ যুক্তরাষ্ট্রের রাষ্ট্রপতি জর্জ ডব্লিউ বুশ তাকে ইউ.এস. আর্মি ম্যাটেরিয়াল কমান্ডের পরবর্তী কমান্ডার হিসেবে কাজ করার জন্য মনোনীত করেন। ২০০৮ সালের ২৩ জুলাই তার মনোনয়ন মার্কিন যুক্তরাষ্ট্রের সেনেটে পাশ হয়। তিনি যুক্তরাষ্ট্রের সামরিক বাহিনী ও ইউনিফর্মড সার্ভিসের ইতিহাসে প্রথম নারী যিনি চার তারকার পদমর্যাদায় অধিষ্ঠিত হয়েছেন। ২০০৮ সালের ১৪ নভেম্বর তিনি তার চতুর্থ তারকাটি লাভ করেন যদিও অস্থায়ী ভাবে। Prior to Dunwoody's promotion to general (O-10), the highest-ranking woman in the history of the uniformed services was Patricia Ann Tracey, who, as a vice admiral in the United States Navy, wore three stars and retired in 2004; United States Marine Corps lieutenant general Carol Mutter received promotion in the same year (1996) as Tracey but retired earlier (in 1999).  আইন অনুসারে, নারীদের যুদ্ধমূলক চাকরি থেকে দূরে রাখা হয়, এবং কোনো নারীকে ব্রিগেডিয়ার পদবির পরে আর উঠতে দেওয়া হয়নি। যদিও ২০০৫ সালে যখন ডানউডি লেফটেন্যান্ট জেনারেল পদে পদোন্নতি লাভ করেন তখন তিনি আর্মির সর্বোচ্চ পদমর্যাদা (র‌্যাংক) বিশিষ্ট নারী হিসেবে অধিষ্ঠিত হন, এবং আর্মি’স ডেপুটি চিফ অফ স্টাফ, জি-৪ (লজিস্টিক) হিসেবে দায়িত্ব পালন শুরু করেন। এই পদবীটির পদমর্যাদা ছিলো তিন তারকা বিশিষ্ট। অ্যান ১৯৭৫ সালে মহিলা সৈন্য শাখাতে যোগ দিয়েছিলেন একজন জুনিয়র অফিসার (সরবরাহ শাখা) হিসেবে, কর্মজীবনের শেষ দিকে মূলত তিনি একজন লেফটেন্যান্ট জেনারেল ছিলেন যার কাজ ছিলো পুরো মার্কিন সেনাবাহিনীর গোলাবারুদ, অস্ত্রাগার, ট্যাংক মেরামত সহ সেনাবাহিনীর বিভিন্ন যন্ত্র মেরামত শাখার প্রধান অধিনায়কের কাজ করা, এই দায়িত্বটি সেনাবাহিনী সদর দপ্তরের ছিলো। ২০১২ সালে অ্যান সেনাবাহিনী থেকে অবসরপ্রাপ্ত হন এবং অবসর গ্রহণের দিন তাকে পূর্ণ জেনারেল পদমর্যাদা দেওয়া হয়।  টীকা    বহিঃসংযোগ   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন জেনারেল বিষয়শ্রেণী:উপসাগরীয় যুদ্ধের সামরিক কর্মকর্তা বিষয়শ্রেণী:লিজিওন অব মেরিট প্রাপক বিষয়শ্রেণী:২১শ শতাব্দীর মার্কিন নারী
আই লাভ ইউ হল একটি রোমান্টিক ঢালিউড বাংলা চলচ্চিত্র। ছবিটি পরিচালনা এবং নির্দেশনা দিয়েছেন মুশফিকুর রহমান গুলজার। চলচ্চিত্রটিতে অভিনীত তারকারা হলেন, শাকিব খান, পূর্ণিমা, ইলিয়াস কাঞ্চন, রেসী, ওমর সানী এবং আরও অনেকে।আই লাভ ইউ'র নির্মাণ সম্পন্ন এটি হাবিব ওয়াহিদ, হৃদয় খান, এসআই টুটুল এবং ইমন শাহ সুরারোপিত একটি সফল সাউন্ডট্র্যাক উপস্থাপনা। ২০১২ সালের ৩ ফেব্রুয়ারি তারিখে বাংলাদেশের প্রেক্ষাগৃহে ছবিটি মুক্তি পায়।   শ্রেষ্ঠাংশে    শাকিব খান - আকাশ  পূর্ণিমা - বিপাশা  নিরব হোসেন  মৃদুলা আহমেদ রেসি  ইলিয়াস কাঞ্চন  ওমর সানী  শাহনাজ  শহীদুল আলম সাচ্চু  আফজাল শরীফ   প্রযোজনা  এটি মুশফিকুর রহমান গুলজার পরিচালিত ষষ্ঠ চলচ্চিত্র।   সাউন্ডট্র্যাক   চলচ্চিত্রটির সঙ্গীত পরিচালনা করেছেন বাংলাদেশের জনপ্রিয় চার সঙ্গীত পরিচালক হাবিব ওয়াহিদ, হৃদয় খান, এস আই টুটুল এবং ইমন সাহা।আই লাভ ইউ'র অডিও অ্যালবামের প্রকাশনা গানগুলো লিখেছে, শফিক তুহিন, কবির বকুল এবং মুশফিকুর রহমান গুলজার।আই লাভ ইউ ছবির অডিও   গানের তালিকা    পুরস্কার   ৭তম সিটিসেল চ্যানেল আই মিউজিক এ্যাওয়ার্ড (২০১১)  বিজয়ী: শ্রেষ্ঠ শিল্পী বাপ্পা মজুমদার ও কনা - একি লজ্জা (পপুলার চয়েজ)   বক্স অফিস  "সুপার হিট" বক্স অফিসের ব্যবসার দিক থেকে। বি এইচ এফ প্রকাশিত এর ব্যবসা ওই বছরের অন্যান্য ছবির চেয়ে বেশি।   তথ্যসূত্র   বিষয়শ্রেণী:২০১২-এর চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:মুশফিকুর রহমান গুলজার পরিচালিত চলচ্চিত্র
অমিতা কানেকার একজন গোয়া -ভিত্তিক লেখক এবং স্থাপত্য ইতিহাসবিদ। তার সুপ্রসিদ্ধ প্রথম উপন্যাস এ স্পোক ইন দ্য হুইল হার্পারকলিন্স পাবলিশার্স এবং পরে আবার নবায়ন দ্বারা প্রকাশিত হয়েছিল।  কানেকারের দ্বিতীয় বইটি ছিল দাক্ষিণাত্যের পর্তুগিজ সামুদ্রিক দুর্গ স্থাপত্যের একটি গাইড বই। তার তৃতীয় বইটি ছিল ২০১৯ সালে হ্যাচেট দ্বারা প্রকাশিত আরেকটি উপন্যাস, ফিয়ার অফ লায়ন্স  তিনি স্থাপত্য, ইতিহাস এবং রাজনীতির উপর প্রবন্ধ এবং সংবাদপত্রের কলাম লেখেন। বর্তমানে তিনি গোয়া কলেজ অফ আর্কিটেকচারে স্থাপত্য ইতিহাস এবং তত্ত্ব শেখান।  কানেকার ১৯৬৫ সালে গোয়ার মাদগাঁও ( মারগাও ) এ জন্মগ্রহণ করেন এবং দুই বছর বয়স পর্যন্ত নিকটবর্তী একটি গ্রাম নাভেলিমে বসবাস করেন।  বুদ্ধ সম্পর্কে কানেকারের প্রথম উপন্যাস, এ স্পোক ইন দ্য হুইল, অনুকূল পর্যালোচনা অর্জন করেছে। হার্পারকলিন্স ইন্ডিয়া দ্বারা ২০০৫ সালে প্রকাশিত হয়ে বইটি সেই বছরই দ্বিতীয় প্রকাশনার মুখ দেখে। এ্র দ্বিতীয় সংস্করণ পরে ২০১৪ সালে নবায়ন (দিল্লি) দ্বারা প্রকাশিত হয়েছিল। তার দ্বিতীয় বই হল একটি স্থাপত্য নির্দেশিকা বই, পর্তুগিজ সি ফোর্টস অফ গোয়া। তার তৃতীয় বই, ফিয়ার অফ লায়ন্স যা ২০১৯ সালে হ্যাচেট দ্বারা প্রকাশিত। তিনি স্থাপত্য ইতিহাসের উপর পাণ্ডিত্যপূর্ণ কাগজপত্রও প্রকাশ করেছেন এবং স্থাপত্য, ইতিহাস এবং রাজনীতির উপর নিয়মিত সংবাদপত্রের কলাম লেখেন।   তথ্যসূত্র    বহিঃসংযোগ    দ্য হিন্দু, এ স্পোক ইন দ্য হুইলের পর্যালোচনা  ডেকান হেরাল্ড পর্যালোচনা  ট্রিবিউন, চণ্ডীগড় পর্যালোচনা  আউটলুক, ভারত পর্যালোচনা (নিবন্ধন প্রয়োজন)  Indiaclub.com পর্যালোচনা  বৌদ্ধ চ্যানেল পর্যালোচনা  TomFolio.com লিঙ্ক  Dealtime.com লিঙ্ক  soc.culture.indian.goa এ পোস্ট করুন   গোয়ানেটের রেফারেন্স  সিংহের ভয় থেকে উদ্ধৃতি   সিংহের ভয়ের ওয়্যার পর্যালোচনা  সিংহের ভয়ের মুম্বাই মিরর পর্যালোচনা  সিংহের ভয়ের হিন্দু পর্যালোচনা  সিংহের ভয়ের রায়ট পর্যালোচনা  সিংহের ভয়ের মাদ্রাজ কুরিয়ার পর্যালোচনা  সিংহের ভয়ের ফ্রন্টলাইন পর্যালোচনা  বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন নারী শিক্ষায়তনিক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:গোয়ার লেখিকা বিষয়শ্রেণী:ভারতীয় নারী ঔপন্যাসিক বিষয়শ্রেণী:২১শ শতাব্দীর ভারতীয় ঔপন্যাসিক বিষয়শ্রেণী:মার্কিন নারী ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম
জেনারেল গানেগোদা আপ্পুহামেলাগে ডন গ্র্যানভিল নলীন সেনেবীরত্ন (আগস্ট ২৫, ১৯৩১-আগস্ট ১২, ২০০৯) শ্রীলঙ্কা সেনাবাহিনীর কমান্ডার ছিলেন। এছাড়াও তিনি উত্তর-পূর্বাঞ্চলীয় প্রদেশের প্রথম গভর্নর হিসেবে দায়িত্ব পালন করেছিলেন।  সামরিক চাকরী ১৯৫১ সালে সেনেবীরত্ন তৎকালীন সিলন সেনাবাহিনীতে ক্যাডেট হিসেবে যোগ দেন, তাকে যুক্তরাজ্যের স্যান্ডহার্স্ট সেনা একাডেমীতে পাঠানো হয় এবং ওখান থেকে তিনি ১৯৫৩ সালে সিলন ইঞ্জিনিয়ার্স (এখন শ্রীলঙ্কা নামে পরিচিত) কোরে কমিশন প্রাপ্ত হন।  ১৯৫৫ সালে তিনি লেঃ, '৫৮ সালে ক্যাপ্টেন এবং '৬৩ সালে মেজর হন। এই সময়ের মধ্যে তিনি সেনাবাহিনী সদর দপ্তরে স্টাফ এবং টাস্ক ফোর্স অ্যান্টি ইলিসিট ইমিগ্রেশনে দায়িত্বপ্রাপ্ত ছিলেন। একাত্তরে তিনি লেঃ কর্নেল হিসেবে পদোন্নতি পেয়ে ১ ফিল্ড ইঞ্জিনিয়ার্স রেজিমেন্টের অধিনায়ক হিসেবে নিয়োগ পান এবং পরে তাকে শ্রীলঙ্কার রাষ্ট্রপতির এডিসি হিসেবে নিয়োগ দেওয়া হয়। ১৯৭৭ সালে তিনি পূর্ণ কর্নেল হন, এই পদবীতে তিনি ইঞ্জিনিয়ার গ্রুপের অধিনায়ক ছিলেন। তাকে ১৯৮১ সালে ব্রিগেডিয়ার পদবীতে উঠানো হয়, তিনি এ পদবীতে পানাগোদার সাপোর্ট ফোর্সের অধিনায়ক ছিলেন।  ১৯৮৫ সালের ১১ আগস্ট তিনি মেজর জেনারেল পদে শ্রীলঙ্কা সেনাবাহিনীর কমান্ডার নিযুক্ত হন এবং পরের বছর তাকে লেঃ জেনারেল পদে উন্নীত করা হয়; তিনি ১৯৮৮ সালের ১৬ আগস্ট সেনাবাহিনী থেকে অবসর গ্রহণ করেন।Former service chiefs promoted ২০০৭ সালে তাকে বিশেষ সম্মান হিসেবে পূর্ণ জেনারেল পদবীর অবসর ভাতা দেওয়া হয়।Former service chiefs promoted  তথ্যসূত্র  বিষয়শ্রেণী:শ্রীলঙ্কান জেনারেল বিষয়শ্রেণী:শ্রীলঙ্কা সেনাবাহিনীর কমান্ডার বিষয়শ্রেণী:১৯৩১-এ জন্ম বিষয়শ্রেণী:২০০৯-এ মৃত্যু বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
থাম্ব|ডান|বাঙালিদের ঘরে ঈদের দিনে সাধারণত সেমাইসহ বাংলার বিভিন্ন ধরনের মিষ্টির আয়োজন করা হয়  alt=|থাম্ব|চীনের সাংহাইয়ের জিয়াংওয়ান মসজিদের বাইরে ঈদুল আযহার খাবার বিক্রি হচ্ছে। মুসলিম বিশ্বে প্রতিবছর উদ্‌যাপিত হয় ঈদুল ফিতর ও ঈদুল আযহা। উভয় উৎসবে দেশ ও স্থানীয় অঞ্চলেভেদে নির্দিষ্ট রান্না হয়।   ঈদুল ফিতরের রান্না  ঈদুল ফিতর রমজানের খুশির সমাপ্তি (যা আল্লাহর রহমত বয়ে আনে) উদ্‌যাপন করে এই উপলক্ষে প্রচুর পরিমাণে মিষ্টি খাবার খাওয়ার কারণে "মিষ্টি ঈদ" নামেও পরিচিত। বাংলাদেশ, ব্রুনাই, পাকিস্তান, ইরান, ইন্দোনেশিয়া, ভারত, মালয়েশিয়া এবং আরব বিশ্বে ধর্মীয় প্রথা অনুযায়ী ঈদ উদ্‌যাপনের জন্য ঐতিহ্যবাহী খাবার রয়েছে। ঈদুল ফিতরের নাস্তায় থাকে বেশ কিছু মিষ্টান্ন আইটেম। এসবের মধ্যে উল্লেখযোগ্য হলো দুধ দিয়ে তৈরি সেমাই। দুধে আলাদাভাবে রান্না করা সেমাই ও খেজুরও ঈদের নামাজ পড়ার আগে নাস্তা হিসাবে খাওয়া হয়। উপসাগরীয় অঞ্চলে বালালীত নামে আরেকটি ভিন্ন জনপ্রিয় মিষ্টান্ন রয়েছে।  স্থানীয় সংস্কৃতি উপর নির্ভর করে, রান্নার ধরন এবং প্রকারভেদগুলি পরিবর্তিত হয় তবে তা সবসময় মিষ্টি জাতীয় খাবার হয়। বাংলার চমচম, কালোজাম এবং বিভিন্ন ধরনের কেকের পাশাপাশি রসমালাই জনপ্রিয়। এগুলি কেবল ঘরের অভ্যন্তরেই খাওয়া হয় না, ঈদুল ফিতরের সময় আত্মীয়স্বজন এবং বন্ধুবান্ধবদের বাসায় বেড়াতে যাওয়ার সময় তা উপহার হিসেবে নেয়া হয়। তুরস্কে বাকলাভা এবং অন্যান্য মণ্ড জাতীয় মিষ্টি খাওয়া হয়। ইন্দোনেশিয়ার ঈদের সময় সাধারণত কেতুপাত পরিবেশন করা হয়।   ঈদুল আযহার রান্না  কোরবানির ঈদ হল "নোনতা ঈদ"। কারণ ঈদুল ফিতরের সময় যে খাবারগুলি পরিবেশন করা হয় সেগুলি মূলত মসলাদার। এই ঈদে বেশীর ভাগ খাবার মাংসের হয়, তবে মাংসের ধরন জবেহকৃত পশুর উপর নির্ভর করে। বন্ধুবান্ধব, আত্মীয়স্বজন এবং সমাজের দরিদ্রদের যে উপহার দেওয়া হয় তার মধ্যে রয়েছে জবাই করা পশুর গোশত। জবাইকৃত পশুর ভাজি করা যকৃৎ প্রাতঃরাশ হিসাবে খাওয়া হয় এবং বিভিন্ন খাবারের মধ্যে বিভিন্ন রকমের কাবাব (হাড়হীন মাংস যা মশানো এবং ভাজা), হালিম, কোরমা এবং অন্যান্য বিভিন্ন কিছু রয়েছে। পোলাও এবং বিরিয়ানিরসহ গরুর মাংস ও সাদা ভাত দক্ষিণ এশিয়ায় খুব জনপ্রিয়।  কোকোরেচ, যা অন্ত্র (নাড়িভুঁড়ি) থেকে তৈরি, তুরস্ক এবং অন্যান্য বালকান মুসলিম সম্প্রদায়ের মধ্যেও খাওয়া হয় যা সেসব অঞ্চলে এটি খুব জনপ্রিয়।  কোমল পানীয় এই উভয় উৎসবের সময় জনপ্রিয় পানীয়।   আরও দেখুন   হালাল   তথ্যসূত্র   বিষয়শ্রেণী:মধ্যপ্রাচ্যীয় রন্ধনশৈলী বিষয়শ্রেণী:দক্ষিণ এশীয় রন্ধনশৈলী বিষয়শ্রেণী:ঈদ বিষয়শ্রেণী:রান্নার কৌশল অনুযায়ী খাবার বিষয়শ্রেণী:মিষ্টান্ন বিষয়শ্রেণী:চিনির মিষ্টান্ন বিষয়শ্রেণী:কনফেকশনারি
১৯ আগস্ট ২০১৭, উত্তর ভারতের  মুজাফফরনগর জেলার খাতৌলীর কাছে কলিঙ্গ উৎকল এক্সপ্রেস ট্রেন লাইনচ্যুত হয়, যার ফলে  একাধিক মৃত্যু হয়।এই দুর্ঘটনায় কমপক্ষে ২৩ জন নিহত এবং ১২৩ জন আহত হয়।   ইতিহাস এক বছরেরও কম সময়ের মধ্যে ভারতে এই দুর্ঘটনা সাধারণভাবে ২০১৭ সালে চতুর্থ প্রধান যাত্রী ট্রেন দুর্ঘটনা এবং উত্তরপ্রদেশের তৃতীয় রেল দুর্ঘটনা।   নভেম্বর ২০১৬ সালে, উত্তর প্রদেশে ১৪৬ জন নিহত হয় ইন্দোর-পাটনা এক্সপ্রেস ট্রেনের ১৪ টি রেল বগি ট্র্যাক থেকে বেরিয়ে আসার জন্য।  এর আগে ২০১৬ সালের জানুয়ারিতে  দক্ষিণাঞ্চলীয় আন্ধ্রপ্রদেশের বনভূমিতে  হিরকান্দ এক্সপ্রেস ট্রেনের ৯ কোচ এবং ইঞ্জিন লাইনচুত্য হয়ে যাওয়া  ৪১ জন নিহত হন।   দুর্ঘটনা ১৯ আগস্ট ২০১৭, প্রায় ৫:৪৫ অপরাহ্ন (ভারতীয় প্রমাণ সময়), উত্তর প্রদেশের মুজাফফরনগর জেলার খাতৌলীর কাছাকাছি লাইচুত্য হয় কালীঙ্গ উৎল এক্সপ্রেস এর ২৩ টি কোচ মধ্যে ১৪ টি কোচ।ট্রেনটি ওড়িশার পুরি থেকে উত্তরাখণ্ডে হরিদ্বার   আসছিল।  উত্তর প্রদেশের পুলিশ জানায়, দুর্ঘটনায় ২৩ জন নিহত হয়েছে।  উত্তরপ্রদেশের শিল্প উন্নয়ন মন্ত্রী সন্তোষ মাহেনার মতে, ৭৪ জন আহত যাত্রীকে বিভিন্ন হাসপাতালে ভর্তি করা হয়েছে।  ফলাফল মিডিয়া ফুটেজ দেখিয়েছেন কোচ গুলি একে অপরটির উপর উঠে গেছে এবং একটি কোচ ট্র্যাকের পাশে একটি ঘরে ধাক্কা দেয়।   জাতীয় দুর্যোগ প্রতিক্রিয়া ফোর্স (এনডিআরএফ) কর্মীরা উদ্ধার কর্মে যোগদানের জন্য ঘটনাস্থলে পৌঁছে।   উদ্ধারকারীরা ক্ষতিগ্রস্ত কোচগুলির ভিতরে পৌঁছানোর জন্য ধাতু কর্তনকারী এবং ক্রেন ব্যবহার করত।  ভারতীয় রেল মন্ত্রকের মতে দুর্ঘটনার পর তিনটি ট্রেন বাতিল করা হয় এবং ছয়টি স্থানান্তর করা হয়। ১৪৫২১/১৪৫২২ অম্বুলা-দিল্লি-অম্বাল ইন্টার্যাসিটি এক্সপ্রেস, ১৮৪৭৮ হরিদ্বার-পুরী কলিঙ্গ উৎকল  এক্সপ্রেস এবং ১৪৬৮২ জলন্ধর-নতুন দিল্লি ইন্টার্যাসিটি এক্সপ্রেস বাতিল করা হয়।রেলওয়ে কিছু হেল্পলাইন নম্বরও চালু করেছিল  যোগাযোগের জন্য। প্রতিক্রিয়া ভারতের রেলমন্ত্রী সুরেশপ্রবাহ ঘোষণা করেছেন যে যারা তাদের প্রাণ হারিয়েছে তাদের আত্মীয়দের কাছে ৩.৫ লাখ টাকা এবং যারা গুরুতরভাবে আহত যাত্রীদের জন্য ৫০,০০০ টাকা প্রদান করা হবে রেলের থেকে।  তিনি আরও ঘোষণা করেন ২৫,০০০ টাকা প্রধান করা হবে যে সমস্ত যাত্রীরা ছোটখাট আঘাত পেয়েছে তাদের।  ভারতীয় প্রধানমন্ত্রী নরেন্দ্র মোদি একটি ধারাবাহিক টুইটে দুর্ঘটনা জন্য দুঃখ্য প্রকাশ করেন। তিনি আরো বলেন, আমার চিন্তা মৃত ব্যক্তির পরিবারের সাথে থাকবে, আমি চাই যারা আহত হয়েছেন তার দ্রুত সুস্থ হয়ে উঠুন। রেললাইন মন্ত্রণালয়ের পরিস্থিতি খুব ঘনিষ্ঠভাবে পর্যবেক্ষণ করা হচ্ছে।রেলওয়ে মন্ত্রণালয় ও ইউপি সরকার ট্রেন লাইনের পেছনে সব সম্ভব এবং প্রয়োজনীয় সমস্ত সহায়তা প্রদান করছে।   ভারতীয় রাষ্ট্রপতি রাম নাথ কোবিন্দ বলেন, ইউপিতে ট্রেন লাইনচ্যুত হয়ে পড়েছে; আমার চিন্তা মৃত এবং তাদের পরিবারের সাথে আছে। আহতদের উদ্ধার করা হচ্ছে এবং ত্রাণ প্রদান করা হচ্ছে।  তথ্যসূত্র  বিষয়শ্রেণী:ভারতীয় রেল বিষয়শ্রেণী:রেল দুর্ঘটনা বিষয়শ্রেণী:২০১৭-এ ভারতে বিপর্যয় বিষয়শ্রেণী:মজঃফরনগর জেলা
রায়কালী ইউনিয়ন বাংলাদেশের রাজশাহী বিভাগের জয়পুরহাট জেলার আক্কেলপুর উপজেলার অন্তর্গত একটি ইউনিয়ন।   অবস্থান ও সীমানা  উত্তরে গোপীনাথপুর ইউনিয়ন, পশ্চিমে তিলকপুর ইউনিয়ন, পূর্বে জিয়ানগর ইউনিয়ন ও গুনাহার ইউনিয়ন দুপচাঁচিয়া উপজেলা, বগুড়া জেলা দক্ষিণে আদমদিঘী উপজেলা, বগুড়া জেলা   ইতিহাস  প্রাচীনকালে এই এলাকায় একজন প্রভাবশালী জমিরদার বাস করতো। তার নাম ছিল কালি দাস এবং তার বংস ছিল রায় পরিবারের । সেই থেকে জমিদারের  বংশ ও তার নামানুসারে এই অঞ্চলের নাম রাখা হয় রায়কালী।  (জনশ্রুতিতে সংগৃহীত)   প্রশাসনিক এলাকা  রাইকালী ইউনিয়নের গ্রামের নাম: ১) চিয়ারীগ্রাম, ২) সোনাতনপুর, ৩) গুডুম্বা, ৪) শিয়ালা, ৫) মালীগ্রাম, ৬) মুনজিয়া, ৭) মাধাইপুকুর, ৮) রায়কালী, ৯) নওতা, ১০) নারিকেলী, ১১) রসুলপুর, ১২) কালাঞ্জ,  ১৩) আউশাগাড়ী, ১৪) আমবাড়ী, ১৫) বালুকাপাড়া, ১৬) দেবীসাউল, ১৭) সুজালদিঘী, ১৮) হরিসাদী, ১৯) দোলাপাড়া, ২০) জগতী, ২১) দেওড়া, ২২) পুন্ডুরিয়া, ২৩) বাগিড়বাড়ীয়া, ২৪) হরিনতাড়া, ২৫) চন্দ্রপাইল, ২৬) আমানপুর,   আয়তন ও জনসংখ্যা   আয়তন – ২৩.৭০ (বর্গ কিঃমিঃ) ২৮,৭৫৬ জন (প্রায়) (২০১১সালেরআদমশুমারিঅনুযায়ী)   শিক্ষা  শিক্ষার হার :  ৬০%। (২০০১ এর শিক্ষা জরীপ অনুযায়ী) শিক্ষা প্রতিষ্ঠান   দর্শনীয় স্থান  দেওড়ার রাজা দেওপালের রাজবাড়ি,  রামখাল নদী   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১শাহিনুর রহমান হামিদ০২০৩০৪০৫০৬০৭   আরও দেখুন    রাজশাহী বিভাগ  জয়পুরহাট জেলা   তথ্যসূত্র   বিষয়শ্রেণী:আক্কেলপুর উপজেলার ইউনিয়ন
গ্রিন গ্র্যাবিং বা সবুজ ঔপনিবেশিকতা হলো পরিবেশ রক্ষার নামে বিদেশি ভূমি দখল ও প্রাকৃতিক সম্পদ অধিগ্রহণের প্রক্রিয়া, যা উন্নয়নের ধারা সৃষ্টি করে। গ্রিন গ্র্যাবিং বিভিন্ন কারণে হতে পারে। যেমন—ইকোট্যুরিজম, জীববৈচিত্র্য বা ইকোসিস্টেম সেবা সংরক্ষণ, কার্বন নিঃসরণ বাণিজ্য কিংবা জৈব জ্বালানি উৎপাদনের জন্য। সরকার, এনজিও এবং কর্পোরেশনরা জোট বেঁধে কাজ করে থাকে। এই প্রক্রিয়ার ফলে স্থানীয় মানুষদের তাদের বসবাসের ভূমি বা জীবিকার স্থান থেকে উচ্ছেদ হতে হয়। গ্রিন গ্র্যাবিংকে সবুজ সাম্রাজ্যবাদ-এর একটি উপধারা হিসেবে ধরা হয়।  তথ্যসূত্র
মুন্সীগঞ্জ পৌরসভা বাংলাদেশের মুন্সিগঞ্জ জেলার মুন্সিগঞ্জ সদর উপজেলার অন্তর্গত 'ক' শ্রেণির একটি পৌরসভা।   অবস্থান ও সীমানা   প্রশাসনিক এলাকা	 ওয়ার্ড: ৯টি   আয়তন ও জনসংখ্যা   মোট আয়তন: ১০.৮৫ বর্গ কি.মি.  মোট জনসংখ্যা: ৬২,০০০ জন   শিক্ষার হার ও শিক্ষাপ্রতিষ্ঠান   শিক্ষার হার  শিক্ষাপ্রতিষ্ঠান   জনপ্রতিনিধি   বর্তমান মেয়র মুহাম্মদ ফয়সাল   আরও দেখুন   মুন্সীগঞ্জ সদর উপজেলা  মুন্সীগঞ্জ জেলা  ঢাকা বিভাগ   তথ্যসূত্র   বিষয়শ্রেণী:মুন্সীগঞ্জ জেলার পৌরসভা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  —শাকিল (আলাপ · অবদান) ১৪:০৩, ৮ জানুয়ারি ২০২৫ (ইউটিসি) :রহনপুর রাবেয়া বালিকা উচ্চ বিদ্যালয়   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () উল্লেখযোগ্য কোনো মাধ্যমিক বিদ্যালয় নয়। উল্লেখযোগ্য প্রচার নেই। তথ্যসূত্রগুলো উল্লেখযোগ্যতা প্রমাণ করছে না। অর্ঘ্য বড়ুয়া (আলাপ) ০৯:৩৩, ২০ ডিসেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তুলুরাম রাজবংশী () একজন নেপালি রাজনীতিবিদ, নেপালের কমিউনিস্ট পার্টি (ইউনিফায়েড মার্কসবাদী-লেনিনবাদী)-এর অন্তর্গত। তিনি ১৯৯৪ সালের বিধানসভা নির্বাচনে মোরাং-১ আসনে প্রতিদ্বন্দ্বিতা করেছিলেন, নেপালি কংগ্রেস প্রার্থী গিরিজা প্রসাদ কৈরালার বিরুদ্ধে দাঁড়িয়েছিলেন। রাজবংশী ১২৯৮৭ ভোট পেয়ে দ্বিতীয় হয়েছিলেন এবং কৈরালার ২১০১৩ ভোট পেয়ে নির্বাচিত হন। Election Commission of Nepal   রাজবংশী মোরঙ জেলা উন্নয়ন পরিষদের ভাইস-চেয়ারম্যান। Local News The Rising Nepal (Daily)   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নেপাল কমিউনিস্ট পার্টি (একীকৃত মার্ক্সবাদী-লেনিনবাদী) এর রাজনীতিবিদ বিষয়শ্রেণী:রাজবংশী ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
ডেমেট্রিয়া ডেভন লোভাটো হলেন একজন মার্কিন অভিনেত্রী, গায়িকা এবং গীতিকার। বার্নি এন্ড ফ্রেন্ডসের ৭ম এবং ৮ম মৌসুমে একজন শিশু অভিনেত্রী হিসেবে টেলিভিশনে অভিষেকের পর তিনি ২০০৮ সালে ডিজনি চ্যানেলের টেলিভিশন চলচ্চিত্র ক্যাম্প রকে অভিনয় করার মাধ্যমে খ্যাতি অর্জন করেছেন। একই সময় লোভাটো তার কর্মজীবনের প্রথম গান দিস ইজ মি প্রকাশ করেন, যেটি বিলবোর্ড হট ১০০-এ সর্বোচ্চ ৯ নম্বর স্থান অধিকার করে। ক্যাম্প রক চলচ্চিত্রটির এবং এর অ্যালবামের সফলতার ফলে হলিউড রেকর্ডস লোভাটোর সাথে একটি রেকর্ডিং চুক্তি স্বাক্ষর করে। তার প্রথম অ্যালবাম ডোন্ট ফরগেট (২০০৮) মার্কিন যুক্তরাষ্ট্রের বিলবোর্ড ২০০-এর ২ নম্বর স্থানে অভিষেক করেছিল। তিনি বেশ কয়েকটি উল্লেখযোগ্য পুরস্কার অর্জন করেছেন, যার মধ্যে একটি এমটিভি ভিডিও মিউজিক পুরস্কার, ১৪টি টিন চয়েস পুরস্কার, ৫টি পিপল’স চয়েজ পুরস্কার, ১টি আলমা পুরস্কার এবং ২টি ল্যাটিন আমেরিকান মিউজিক পুরস্কার উল্লেখযোগ্য। এছাড়াও তিনি একজন গিনেস বিশ্ব রেকর্ডধারী এবং ২০১৭ সালে টাইম পত্রিকায় প্রকাশিত ১০০ জন প্রভাবশালী ব্যক্তিদের তালিকায় ছিলেন। (বাকি অংশ পড়ুন...)
থাম্ব| ২০০×২০০পিক্সেল|ফুসফুস তাড়িত বাতাস মুখবিবরের বিভিন্ন অংশে বাঁধা পেয়ে ভিন্ন ভিন্ন ধ্বনির সৃষ্টি করে। উচ্চারণ (সং. উৎ + √ চারি + অন) হল কথা বলার রীতি বা ভঙ্গী। নির্দিষ্ট কোন অঞ্চলের ভাষায় একটি শব্দ বা কথা বলার ক্ষেত্রে ব্যবহৃত আওয়াজের যে (সম্মতি বা শর্তাধীনে অধিষ্ঠিত / agreed-upon) অনুক্রম বা পরম্পরা তাকে উচ্চারণ (“সঠিক উচ্চারণ”) বলা যেতে পারে অথবা কোনও নির্দিষ্ট ব্যক্তি যেভাবে কথা বলেন সহজ কথায় তাই উচ্চারণ।  কোন শব্দের বানান ঐ শব্দকে নির্দেশ করলেও তা শব্দটির উচ্চারণকে নির্ধারণ করে না। বিতর্কিত বা ব্যাপকহারে ভুল উচ্চারিত শব্দসমূহের উচ্চারণ তাদের উৎস থেকে যাচাই করে নেওয়া হয়। যেমন:- সম্প্রতি গ্রাফিকস ইন্টারচেঞ্জ ফরমেটের (GIF) আবিষ্কারক Gifকে Jif উচ্চারণ করতে বলেছেন।  শৈশবে সাংস্কৃতিক উন্মেষের ব্যপ্তিকাল, বক্তার বর্তমান আবাসস্থল, কন্ঠস্বর বা বাকযন্ত্রের অসঙ্গতি-অসুখ , বক্তার সামাজিক শ্রেণী, নৃগোষ্ঠী কিংবা শিক্ষার ন্যায় বহু কারণভেদে দল বা ব্যক্তি বিশেষে একই শব্দ বিভিন্নভাবে বলা হয়ে থাকতে পারে।   ভাষাতাত্ত্বিক পরিভাষা  স্বন বা বাগধ্বনি (Phone) হচ্ছে মানুেষর কণ্ঠ থেকে উচ্চারিত ধ্বনি। অক্ষরকে বাগধ্বনির এককরূপে গণ্য করা হয়। ভাষাবিজ্ঞানের যে শাখায় এটি আলোচনা করা হয় তা হল ধ্বনিবিজ্ঞান (phonetics)। যে সব ক্ষুদ্রতম ধ্বনিগত একেকর মধ্যে পারস্পরিক স্বনিস্বীয় বা মূলধ্বনিগত বিরোধ থাকে সেই ধ্বনিগত এককগুলোর প্রতিটিই এক একটি স্বনিম (Phoneme)। সহজভাবে অর্থের পার্থক্য সৃষ্টিকারী ক্ষুদ্রতম ধ্বনিগত এককই স্বনিম। যেমন:- কাল ও খাল শব্দদুটিতে শুধু ক এবং খ এর জন্য অর্থের পার্থক্য ঘটেছে। তাই ক ও খ এখানে স্বনিম। স্বন এবং স্বনিম স্বনিম-বিজ্ঞান (phonemics) বা ধ্বনিতত্ত্বে (phonology) আলোচনা করা হয়। সুস্পষ্ট উচ্চারণের অংশ হিসেবে বাগধ্বনিকে সচরাচর আন্তর্জাতিক ধ্বনিমূলক বর্ণমালার (IPA) মাধ্যমে বর্ণনা তথা প্রতিবর্ণীকরণ করা হয়।   তথ্যসূত্র    বহিঃসংযোগ     বিষয়শ্রেণী:ভাষাবিজ্ঞান বিষয়শ্রেণী:ধ্বনিবিজ্ঞান বিষয়শ্রেণী:কথন বিষয়শ্রেণী:অভিধানতত্ত্ব বিষয়শ্রেণী:অভিধানবিজ্ঞান
পাঁচ রাস্তার মোড় বা শাপলা চত্বর কুষ্টিয়ার একটি সংযোগস্থল ও অন্যতম জনবহুল স্থান। ২০০৩ সালে কুষ্টিয়া পৌর কর্তৃপক্ষ এই পাঁচ রাস্তার মোড়ে জাতীয় ফুল শাপলার একটি ভাস্কর্য নির্মাণ করে। এর পর থেকে এই মোড়টি শাপলা চত্বর হিসেবে পরিচিত লাভ করে। ২০২০ সালে মুজিববর্ষ উপলক্ষ্যে শাপলার ভাস্কর্যটি ভেঙে  শেখ মুজিবুর রহমানের ভাস্কর্য নির্মাণ করা হয়।  পাঁচটি রাস্তার মিলনের কারণে জায়গাটি পাঁচ রাস্তার মোড় হিসেবে পরিচিত। এখানে কুষ্টিয়া শহরেরে এনএস রোড পূর্ব-পশ্চিম, রওশন আলী খান চৌধুরী সড়ক উত্তর-পূর্ব এবং স্যার সৈয়দ আহম্মেদ রোড উত্তর দিক থেকে মিলিত হয়েছে।   ইতিহাস   কুষ্টিয়া পৌর কর্তৃপক্ষ শহরের সৌন্দর্য বৃদ্ধির উদ্দেশ্য ২০০৩ সালে পাঁচ রাস্তার মোড়ে জাতীয় ফুল শাপলার ভাস্কর্য নির্মাণ করে। তখন থেকেই মোড়টি শাপলা চত্বর নামে নতুন পরিচিত লাভ করে।  থাম্ব|বাম|২০২০ সালে ক্ষতিগ্রস্ত মুজিব ভাস্কর্য  মুজিববর্ষ উপলক্ষ্যে ২০২০ সালে শাপলা ফুলের ভাস্কর্য ভেঙে শেখ মুজিবুর রহমানের ভাস্কর্য নির্মাণ করা হয়। নাম দেওয়া হয় মুজিব ভাস্কর্য। ভাস্কর্যটি ২০২০ সালের ১৬ ডিসেম্বর উদ্বোধন হওয়ার কথা ছিল। কিন্তু ৪ ডিসেম্বর দিবাগত রাতে দুর্বৃত্তরা নির্মিত মুজিব ভাস্কর্যের হাত, মাথা ও মুখের অংশ ভেঙে দেয়।  ভাস্কর্য ভাংচুর অভিযোগে কুষ্টিয়ার জগতি পশ্চিমপাড়ার ইবনি মাসউদ (র.) মাদ্রাসার দুইজন শিক্ষক ও দুইজন শিক্ষার্থীকে গ্রেফতার করা হয়। আদালত গ্রেফতারকৃত চারজনের মধ্যে দুই শিক্ষক ইউসুফ আলী ও আল আমিনকে ২০২৩ সালের ১৯ জানুয়ারি অব্যাহতি দেয়। ২০২৪ সালের ৭ অক্টোবর কুষ্টিয়া নারী ও শিশু আদালত দুই মাদ্রাসাছাত্র মিঠুন ও নাহিদকে খালাস করে দেয়।  মুজিব ভাস্কর্য ভাংচুর করার পর সেখানে আরো দুইটি মোট তিনটি মুজিবের ভাস্কর্য নির্মাণ করা হয়। ভাস্কর জামাল মাহবুব শামীম ভাস্কর্যটি নির্মাণ করেছিলেন। ভাস্কর্যের বেদিতে জাতীয় চার নেতার ম্যুরাল নির্মাণ করা হয়েছিল।  ভাস্কর্যটি নির্মাণে ৩৪ লক্ষ থেকে ৩৫ লক্ষ বাংলাদেশী টাকা ব্যয় হয়েছিল। ভাস্কর্যের নিরাপত্তার জন্য পাঁচ রাস্তার মোড়ে সবসময় পুলিশের একটি টিম পাহারা দিত। এই নিরাপত্তার জন্য সরকারি কোষাগার থেকে প্রায় ১ কোটি ৩২ লক্ষ বাংলাদেশী টাকা খরচ করা হয়েছে। ২০২২ সালের ৫ ফেব্রুয়ারি মানসিক ভারসাম্যহীন এক ব্যক্তি ভাস্কর্যের মাথায় উঠে অশ্লীল অঙ্গভঙ্গি প্রদর্শন করে। সামাজিক যোগাযোগ মাধ্যমে এই ঘটনার ভিডিও ভাইরাল হয়। দায়িত্বে অবহেলার কারণে ৩ জন কনস্টেবলকে সাময়িকভাবে বরখাস্ত করা হয়।  থাম্ব|বর্তমান অবস্থা  ২০২৪ সালের ৪ আগস্ট ছাত্র-জনতার বিক্ষোভ মিছিল চলাকালীন প্রথম ভাস্কর্যে হামলা করে। প্রথমদিন বিক্ষুব্ধ জনতা হাতুড়ি দিয়ে ভাস্কর্যের কিছু অংশ ভাংচুর করে। পরবর্তী দিন ৫ আগস্ট ভাস্কর্য পুনরায় ভাঙচুর করার পাশাপাশি আগুন ধরিয়ে দেয়। ৬ আগস্ট ছাত্র-জনতা ক্রেন ব্যবহার করে ভাস্কর্যটি সম্পূর্ণ ভেঙে ফেলে। কিছুদিন ভাঙা অবস্থায় পড়ে থাকার পর কুষ্টিয়া পৌর কর্তৃপক্ষ জনসাধারণের চলাচলের সুবিধার জন্য পড়ে থাকা ধ্বংসস্তূপ সরিয়ে ফেলে।   তথ্যসূত্র    বহিঃসংযোগ      বিষয়শ্রেণী:কুষ্টিয়ার ভাস্কর্য বিষয়শ্রেণী:কুষ্টিয়ার ইতিহাস বিষয়শ্রেণী:২০০৩-এ বাংলাদেশে প্রতিষ্ঠিত বিষয়শ্রেণী:কুষ্টিয়ার চত্বর
মায়ং পবিতরা মহোৎসব () হচ্ছে অসমের মরিগাঁও জেলার প্রসিদ্ধ পর্যটক স্থল মায়ং ও পবিতরা সংরক্ষিত বনাঞ্চলের আকর্ষণ ও প্রচারের উদ্দেশ্যে পবিতরা নামক স্থানে   অনুষ্ঠিত হওয়া এক বাৎসরিক অনুষ্ঠান। মরিগাঁও জিলা প্রশাসন ও অসম টুরিজম ডেভলেপমেন্ট কর্পরেশনের সহযোগে ২০১১ সন থেকে ২৫-২৭ নভেম্বর তারিখে প্রথমবার তিনিদিনের কার্যসূচি আরম্ভ করে। articles.timesofindia.indiatimes.com/2011-11-26/guwahati/30444264_1_magic-p-c-sorcar-festival উল্লেখযোগ্য অনুষ্ঠান প্রথমদিন এক সাংস্কৃতিক শোভাযাত্রা দিয়ে অনুষ্ঠানের শুভারম্ভ করা হয়।অসমের মুখ্যমন্ত্রী তরুণ গগৈ প্রদর্শনী উন্মোচন  করেন।  বিভিন্ন আত্মসহায়ক গোটের সদস্যেরা এই অনুষ্ঠানে অংশ গ্রহণ করে আঞ্চলটির কলা সংস্কৃতি প্রদর্শন করেন। তদোপরি স্থানীয় খাদ্য প্রদর্শনীর আয়োজন করা হয়।  নাটক ও যাদুখেলার আয়োজন এই উৎসবের অন্যতম আকর্ষণ। দ্বিতীয়দিন কুইজ, বৃক্ষরোপন ও চিত্রাংকন প্রতিযোগিতা অনুষ্ঠিত হয়।  মহোৎসবের তৃতীয়দিন খেলা ও সাংস্কৃতিক অনুষ্ঠান আয়োজন করা হয়।  মুখ্য আকর্ষণ এই মহোৎসবের মুখ্য আকর্ষণ ছিল, মায়ংয়ের বর্তমান আলংকারিক মহারাজা তরনী কান্ত কোয়রের সহিত বারজন সভাষদ শোভাযাত্রায় অংশগ্রহণ। পরাম্পরাগত ভাবে ১০১ জন বেজ ও যাদুবিদ্যার পণ্ডিতেরা অংশ গ্রহণ করেন ও তাঁদের যাদুবিদ্যা প্রদর্শন করেন।   তথ্যসূত্র  বিষয়শ্রেণী:আসামের উৎসব